ડીસાના પાલડી જીવરાજપુરાની દલિત પરિણીતાના પતિના મોબાઈલ ફોન ઉપર રોંગ નંબરના મુદ્દે માફી માગ્યા બાદ ગોગાપુરા મૂડેઠા ગામના શખ્સે અવાર નવાર પરિણીતા સાથે મોબાઈલ ફોન ઉપર વાત કરી તેણીને બ્લેકમેઇલ કરી હતી. અને દોઢ માસ અગાઉ રાત્રિના સમયે તેણીના ઘરે આવી 6 વર્ષના પુત્રને મારી નાંખવાની ધમકી આપી બળાત્કાર ગુજાર્યો હતો. જે બાદ પણ સબંધ રાખવા બ્લેકમેઇલ કરતો હોઈ પરિણીતાએ આ વાત તેના પતિને કરી હતી.